Иван Вазов
Сиркеджи-скелеси

chitanka.info

(При тръгването на турската войска за България)

Гръмко музиката води

азиатската войска,

тя в България отходи,

за да стъпче волността.

Лихо байрак обезславен

върху нея се ветрей

и народ от страх удавен

той не може да съгрей.

Полкове нищожни, гнили,

бягайте, вървете там,

на балканските могили

гробът е отворен вам!

Там ви чакат не робове,

що се молят и боят,

а юнаци се готови

за отечество да мрът!

……………………………

……………………………

Цариград, 1876, април 29

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.